Die bundel word elke jaar in 'n beperkte oplaag uitgegee wat aanvanklik slegs by die Toyota US Woordfees te koop was. Die 2021-bundel, asook alle oorblywende eksemplare van die vorige vyf Woordfeeskortverhaalbundels, sal op Takealot te koop wees.
Wanneer sal die 2021-bundel bekend gestel en die hoofwenner aangekondig word?
Die 2021 Woordfeeskortverhaalbundel sal by die 2021 Toyota US Woordfees (17-24 September) bekend gestel word. By hierdie geleentheid sal die wenner ook aangekondig word.
Die inskrywings behoort teen middel Julie 2021 te open. Hou die media en die Woordfees se digitale platforms dop vir aankondigings in dié verband. Jy kan hier op die Woordfeesnuusbrief inteken om op hoogte van die jongste feesnuus te bly.